3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 304 της 13/18 Απρ. 1973 (ΦΕΚ Α΄ 90) Περί ασκήσεως υπό του Ελεγκτικού Συνεδρίου προληπτικού ελέγχου επί των δαπανών του Ταμείου Αρωγής Λιμενικού Σώματος (ΤΑΛΣ) και Κεφαλαίου Πλοηγικής Υπηρεσίας, εποπτευομένων υπό του Υπουργείου Ναυτιλίας, Μεταφορών και Επικοινωνιών (τομέως Ναυτιλίας). Έχοντες υπ’ όψει: 1.Τας διατάξεις του άρθρ. 18 του Ν.Δ. 1265/72 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου ως και των λογαριασμών των Δημοσίων Υπολόγων και παρακολουθήσεως των εσόδων». 2.Την υπ’ αριθ. 142/1973 γνωμοδότησιν του Συμβουλίου της Επικρατείας, προτάσει των Ημετέρων Αντιπροέδρων της Κυβερνήσεως και των Υπουργών Οικονομικών και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρον μόνον.-Η άσκησις προληπτικού ελέγχου επί των δαπανών του Ταμείου Αρωγής Λιμενικού Σώματος (ΤΑΛΣ) ως και του Κεφαλαίου Πλοηγικής Υπηρεσίας, εποπτευομένων υπό του Υπουργείου Ναυτιλίας, Μεταφορών και Επικοινωνιών (Τομεύς Ναυτιλίας) ενεργείται υπό του Ελεγκτικού Συνεδρίου. 